O afacere nebuloasă De-a lungul anchetei, cele două au negat că au vrut să comită un asasinat și au repetat că au fost înșelate, crezând că participă la o emisiune de televiziune stil „camera ascunsă”.  Numeroase întrebări asupra acestei crime ieșite din comun  au rămas încă fără răspuns – cum au ajuns cele două femei, care trăiau în condiții precare asemenea numeroșilor migranți din Malayesia, să fie implicate în uciderea unui astfel de personaj? Cum o substanță atât de mortală ca VX a putut fi utilizată într-un aeroport fără să facă altă victimă decât Kim Jong-nam?  Avocații apărării afirmă că adevărații vinovați au fugit din Malayesia și acuză Parchetul că vrea să obțină un verdict de vinovăție, indiferent care ar fi, contra clientelor lor și reproșează că nu li s-au transmis piese importante din dosar și critică ancheta.  Potrivit avocaților, personalitățile nord-coreene legate în parte de afacere  - circa patru suspecți - au fugit din Malaysia imediat după asasinat, alții au fost autorizați după puțin timp să plece din țară pentru aplanarea tensiunilor dintre cele două țări.  Criză diplomatică Asasinatul a provocat o criză diplomatică între Kuala Lumpur și Phenian, cu expulzarea reciprocă de ambasadori și interdicția resortisanților celeilalte părți de a părăsi teritoriul.